Document ID: /roh_data/filtered/swiss_laws_in_ROHinterleaved.jsonl.gz/1996

This text was translated from DE into Rumantsch Grischun.

Alle wichtigen Bestimmungen sind durch den Grossen Rat in der Form des Gesetzes zu erlassen. Wichtige Bestimmungen sind insbesondere jene, für welche die Verfassung das Gesetz vorsieht, sowie solche betreffend:1. Zweck und Umfang von Grundrechtsbeschränkungen;2. Kreis der Abgabepflichtigen, Gegenstand und Bemessungsgrundlagen von Abgaben, soweit diese nicht von geringfügiger Natur sind;3. Zweck, Inhalt und Umfang von bedeutenden staatlichen Leistungen;4. Grundsätze der Aufgabenverteilung zwischen Kanton und Gemeinden;5. Grundsätze von Organisation und Aufgaben der Behörden und Gerichte;6. Art und Umfang der Übertragung von hoheitlichen und anderen bedeutenden öffentlichen Aufgaben an Trägerschaften ausserhalb der kantonalen Verwaltung. Die Gültigkeit der Gesetze kann befristet werden. Vor der Verlängerung sind die Gesetze auf ihre Wirksamkeit zu prüfen.

Tut las disposiziuns impurtantas ston vegnir relaschadas dal cussegl grond en furma da lescha. Disposiziuns impurtantas èn spezialmain quellas, per las qualas la constituziun prevesa la lescha sco er talas concernent:1.  l’intent e la dimensiun da restricziuns dals dretgs fundamentals;2.  il circul da las contribuentas e dals contribuents, l’object e la basa da calculaziun da las taxas, uschenavant che quellas n’èn betg da natira irrelevanta;3.  l’intent, il cuntegn e la dimensiun da prestaziuns statalas impurtantas;4.  ils princips da la repartiziun da las incumbensas tranter il chantun e las vischnancas;5.  ils princips da l’organisaziun e da las incumbensas da las autoritads e da las dretgiras;6.  il gener e la dimensiun dal transferiment d’incumbensas suveranas e d’autras incumbensas publicas impurtantas a purtadras ed a purtaders ordaifer l’administraziun chantunala. La valaivladad da las leschas po vegnir limitada. Avant che prolungar sto vegnir examinada l’efficacitad da las leschas.